paragraph_text: Okus krvi (originalno True Blood) je američka dramska televizijska serija koju je kreirao i producirao Alan Ball (kreator serije Dva metra pod zemljom). Temeljena je na seriji romana The Southern Vampire Mysteries autorice Charlaine Harris, a opisuje zajednički život vampira i ljudi u izmišljenom gradiću Bon Temps (država Louisiana). Glavni lik serije je Sookie Stackhouse (Anna Paquin), konobarica koja ima telepatske sposobnosti, a koja se zaljubljuje u vampira Billa Comptona (Stephen Moyer).